Karl Gegenbaur

Karl Gegenbaur (tamén escrito Carl Gegenbaur), nado o 21 de agosto de 1826 en Würzburg, Baviera, e finado o 14 de xuño de 1903 en Heidelberg, foi un anatomista alemán. Traxectoria
En 1845 entrou na universidade de Würzburg, onde estudou con anatomistas e fisiólogos como Albert von Külliker e Rudolf Virchow. Despois de obter o doutoramento, viaxou por Italia antes de volver á súa cidade natal.
En 1855 incorporouse á Facultade de Medicina da universidade de Jena, onde tres anos máis tarde obtivo a cátedra de anatomía e fisioloxía.
En 1873 Gegenbaur pasou a ser catedrático da universidade de Heidelberg, onde dirixiu tamén o Instituto de Anatomía. Os seus traballos valéronlle a medalla Copley en 1896. Obra
Nun principio o traballo de Gegenbaur centrouse nos invertebrados pero, debido á súa formación en medicina, reorientou os seus intereses cara á anatomía comparada e á embrioloxía do esqueleto e o sistema nervioso dos vertebrados.
A súa obra máis coñecida é Grundriss der vergieichenden Anatomk (Elementos de Anatomía Comparada).
Publicada en 1859, antes da aparición de A orixe das especies de Darwin, a obra enmárcase na tradición da morfoloxía idealista. Porén, a partir da súa segunda edición (1870), Gegenbaur foi dotando ao enfoque transcendental dunha lectura filoxenética.
Ao igual que Jacques von Bedriaga e Ernst Haeckel, Gegenbaur suliña importancia da embrioloxía para o estudo da evolución, baseándose na anatomía comparada dos órganos homólogos. Taxons descritos
Entre outros, Gegenbaur describiu os seguintes taxons: Orde Carybdeida, en 1857
Familia Carybdeidae, en 1857 Honores
Foi nomeado membro da Sociedade Zoolóxica de Londres.
En 1896 foi galardoado coa medalla Copley.
Epónimos
Na súa honra varios autores dedicáronlle diversas especies; entre outras: Atelocystis gegenbauri Haeckel, 1896
Dolioletta gegenbauri Uljanin, 1884
Eutima gegenbauri Haeckel, 1864
Thliptodon gegenbauri Boas, 1886
Leptocephalus gegenbauri Kaup, 1856
Leucosolenia gegenbauri Haeckel, 1870 Algunhas publicacións
1870. "Über das Skelet der Gliedmassen der Wirbeltiere im Allgemeinen und der Hintergliedmassen der Selachier insbesondere". Jenaische Z. Med. Naturwiss. 5: 397-447.
1871. "Ueber die Kopfnerven von Hexanchus und ihr Verhältnis zur Wirbeltheorie des Schädels". Jenaische Z. Med. Naturwiss. 6: 497-559.
1872. Untersuchungen zur vergleichenden Anatomie der Wirbeltiere. 3. Heft: Das Kopfskelet der Selachier, als Grundlage zur Beurtheilung der Genese des Kopfskeletes der Wirbelthiere. Leipzig: Verlag von Wilhelm Engelmann.
1872. "Über das Archipterygium". Jenaische Z. Med. Naturwiss. 7: 131-141.
1876. „Die Stellung und Bedeutung der Morphologie“. Morphol. Jahrb. 1: 1-19
1883. Text-book of Human Anatomy
1888. "Die Metamerie des Kopfes und die Wirbeltheorie des Kopfskeletes, im Lichte der neueren Untersuchungen betrachtet und geprüft". Morphol. Jahrb. 13: 1-114.
1889. "Ontogenie und Anatomie, in ihren Wechselbeziehungen betrachtet". Morphol. Jahrb. 15: 1-9.
1888. "Die Metamerie des Kopfes und die Wirbeltheorie des Kopfskeletes im Lichte der neueren Untersuchungen betrachtet und geprüft". Morphol. Jahrb. XIII.
1892. Epiglottis.
1898 - 1901. Comparative Anatomy of the Vertebrates in relation to the Invertebrates
1901. Erlebtes und Erstrebtes. (autobiografía). Leipzig: Verlag von Wilhelm Engelmann.